ร้านตำหรอยเป็นร้านส้มตำตั้งอยู่บนถนนสามชัยค่ะ อยู่หัวมุมติดกับริมคลองเลย ร้านเป็นห้องกระจกรอบด้านมีป้ายร้านเด่นชัด

ร้านเปิดบริการทุกวัน หยุดเฉพาะวันพุธ ที่จอดรถอาจจะไม่ค่อยสะดวกเท่าไหร่หาจอดได้ตามริมถนน

ทางร้านจะมีใบออเดอร์มาให้เราเลือกตามต้องการค่ะ มีระดับความเผ็ดด้วย นอกจากอาหารอีสานทางร้านยังมีขนมจีนแบบเป็นชุดไว้ให้บริการด้วย

สั่งอาหารไป 3-4 อย่าง ลาบวุ้นเส้นอร่อยดีค่ะ วุ้นเส้นนุ่มลื่นให้หมูเยอะเลย ชอบเลยละ ส่วนแกงเห็ดรสชาติเข้มข้นให้เห็ดเยอะเลย คอหมูย่างโอเคนะ ส้มตำไข่เค็มอร่อย ทุกอย่างดีหมดยกเว้นแคปหมูค่อนข้างเก่า มีกลิ่นหืน

รวมๆ อาหารทานได้ค่ะ ราคาสมเหตุสมผลดี การบริการก็ใช้ได้มาลองกันดูเนอะ